Ekipi i zotit Trump minimizon rëndësinë e bisedës telefonike
Megjithëse tha se polemika është e ekzagjeruar, Mike Pence nuk kundërshtoi faktin se zoti Trump synon një sjellje më agresive të Shteteve të Bashkuara ndaj Kinës për tregtinë dhe çështje të tjera
Ekipi i Donald Trumpit minimizoi rëndësinë e bisedës telefonike të presidentit të zgjedhur me presidenten Tsai Ing-wen të Tajvanit, me të cilin Shtetet e Bashkuara nuk kanë pasur marrëdhënie diplomatike zyrtare që nga viti 1979. tha nënpresidenti i zgjedhur Mike Pence dje në programin "This Week" të rrjetit ABC. Njoftimi të premten përmes Tweeterit i zotit Trump për një bisedë telefonike me presidenten Tsai shtroi pikëpyetje nëse ai synon të ndryshojë njohjen e gjatë të politikës së Pekinit për "Një Kinë" që përjashton çdo njohje zyrtare të Tajvanit. Por, megjithëse tha se polemika është e ekzagjeruar, zoti Pence nuk kundërshtoi faktin se zoti Trump synon një sjellje më agresive të Shteteve të Bashkuara ndaj Kinës për tregtinë dhe çështje të tjera. , tha zëvendës presidenti i zgjedhur. Zoti Trump ka qenë i hapur për qëndrimin e tij ndaj Kinës gjatë fushatës. tha Trump në muajin maj, ndërsa kërkoi emërimin si kandidat republikan për president. Deri tani, Kina ka përcjellë një përgjigje të përmbajtur ndaj thirrjes telefonike mes zotit Trump dhe zonjës Tsai. , tha ministri i Jashtëm kinez Wang Yi. Pavarësisht mungesës së lidhjeve formale, Shtetet e Bashkuara dhe Tajvani kanë bashkëpunuar në çështjet ushtarake për dekada të tëra. Nëse zoti Trump synon të zgjerojë kufijtë e kësaj marrëdhënieje, si pjesë e premtimit të tij për t'u sjell më ashpër me Kinën, ka të ngjarë të mbetet një mister deri sa ai të marr detyrën muajin e ardhshëm. Asnjë president amerikan apo president i zgjedhur nuk ka folur me një udhëheqës të Tajvanit duke filluar nga koha e presidentit Richard Nixon në vitin 1978 për të njohur politikën e Pekinit për "Një Kinë" që e konsideron Tajvanin vetë-qeverisës si një nga provincat e saj. Media shtetërore kineze tha se "mungesa e përvojës" së zotit Trump çoi në pranimin e thirrjes telefonike, por paralajmëroi se shkelja e politikës "Një Kinë" do të "shkatërrojë" marrëdhëniet mes Uashingtonit dhe Pekinit. Megjithë kundërshtimet e Kinës, presidenti Barack Obama autorizoi një vit më parë një shitje prej 1.83 miliardë dollarësh armë mbrojtëse për Tajvanin, duke përfshirë dy fregata, automjete amfibe, dhe sisteme anti-ajrore.